CELEX: 32010D0198
Language: lt
Date: 1270512000000
Title: 2010/198/: 2010 m. balandžio 6 d. Komisijos sprendimas, kuriuo Latvija atleidžiama nuo tam tikrų įsipareigojimų taikyti Avena strigosa Schreb., Brassica nigra (L.) Koch ir Helianthus annuus L. rūšies augalams Tarybos direktyvų 66/402/EEB ir 2002/57/EB nuostatas (pranešta dokumentu Nr. C(2010) 2042) (Tekstas svarbus EEE)

7.4.2010   
            
            
               LT
            
            
               Europos Sąjungos oficialusis leidinys
            
            
               L 87/34
            
         KOMISIJOS SPRENDIMAS
   2010 m. balandžio 6 d.
   kuriuo Latvija atleidžiama nuo tam tikrų įsipareigojimų taikyti Avena strigosa Schreb., Brassica nigra (L.) Koch ir Helianthus annuus L. rūšies augalams Tarybos direktyvų 66/402/EEB ir 2002/57/EB nuostatas
   (pranešta dokumentu Nr. C(2010) 2042)
   (Tekstas autentiškas tik latvių kalba)
   (Tekstas svarbus EEE)
   (2010/198/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla (1), ypač į jos 23a straipsnį,
   atsižvelgdama į 2002 m. birželio 13 d. Tarybos direktyvą 2002/57/EB dėl prekybos aliejinių ir pluoštinių augalų sėkla (2), ypač į jos 28 straipsnį,
   atsižvelgdama į Latvijos pateiktą prašymą,
   kadangi:
   
               (1)
            
            
               Direktyvose 66/402/EEB ir 2002/57/EB nustatytos tam tikros prekybos javų sėkla ir aliejinių ir pluoštinių augalų sėkla nuostatos. Šiose direktyvose taip pat nustatyta, kad laikantis tam tikrų sąlygų, valstybės narės gali būti visiškai arba iš dalies atleistos nuo įsipareigojimo taikyti tam tikroms rūšims šių direktyvų nuostatas.
            
         
               (2)
            
            
               Latvija pateikė prašymą atleisti nuo įsipareigojimų, susijusių su Avena strigosa Schreb., Brassica nigra (L.) Koch ir iš dalies atleisti nuo įsipareigojimų, susijusių su Helianthus annuus L.
            
         
               (3)
            
            
               Latvijoje Avena strigosa Schreb, Brassica nigra (L.) Koch ir Helianthus annuus L. rūšies augalų sėkla paprastai nėra auginama arba ja nėra prekiaujama. Be to, jų ekonominė nauda minėtoje šalyje nėra reikšminga. Dėl klimato sąlygų Helianthus annuus L. rūšies augalų sėkla Latvijoje neauginama; sėti skirta sėkla importuojamos iš kitų šalių, o derlius naudojamas tik pašarams.
            
         
               (4)
            
            
               Esant šioms sąlygoms, atitinkama valstybė narė turėtų būti atleista nuo įsipareigojimo taikyti aptariamoms rūšims direktyvų 66/402/EEB ir 2002/57/EB nuostatas.
            
         
               (5)
            
            
               Šiame sprendime nustatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Latvija atleidžiama nuo įsipareigojimo taikyti Avena strigosa Schreb. rūšies augalams Direktyvos 66/402/EEB nuostatas, išskyrus 14 straipsnio 1 dalį.
   2 straipsnis
   1.   Latvija atleidžiama nuo įsipareigojimo taikyti Brassica nigra (L.) Koch. rūšies augalams Direktyvos 2002/57/EB nuostatas, išskyrus 17 straipsnį.
   2.   Latvija atleidžiama nuo įsipareigojimo taikyti Helianthus annuus L. rūšies augalams Direktyvos 2002/57/EB nuostatas, išskyrus 17 straipsnį ir 22 straipsnio 1 dalį.
   3 straipsnis
   Šis sprendimas skirtas Latvijos Respublikai.
   
      Priimta Briuselyje 2010 m. balandžio 6 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL 125, 1966 7 11, p. 2309.
   
      (2)  OL L 193, 2002 7 20, p. 74.